حسین امیرعبداللهیان :

امریکا نے افغانستان کو نا امن کر رکھا ہے

پارلیمنٹ کے اسپیکر کے عالمی امور کے نمائندے نے کہا کہ

خبر کا کوڈ: ۴۴۰۹۳۷

تاریخ: ۳۰ مهر ۲۰۱۹ - ۱۳:۳۰

رسا نیوز ایجنسی کی رپورٹ کے مطابق پارلیمنٹ کے اسپیکر کےعالمی امور کے نمائندے نے افغانستان میں نا امنی اور عدم استحکام کی وجہ امریکہ کی غلط پالیسیوں کو قراردیتے ہوئے کہا کہ امریکہ ہمسایہ ممالک کے تعاون کے بغیر افغانستان کے بحران کو حل نہیں کر سکتا۔

اسلامی جمہوریہ ایران کی پارلیمنٹ کے اسپیکر کےعالمی امور کے نمائندے حسین امیرعبداللهیان نے تہران میں افغانستان کے امور کے لئے اقوام متحدہ کی نمائندہ اینگرڈ ہیڈن Ingrid Hayden سے گفتگو کرتے ہوئے کہا کہ افغانستان، ایران کی خارجہ پالیسی کی ترجیحات میں شامل ہے اور تہران کابل کی سلامتی کو اپنی سلامتی سمجھتا ہے۔

حسین امیرعبداللهیان نے اس جانب اشارہ کرتے ہوئے کہ امریکہ ایران کو افغانستان کی حکومت اور عوام سے جدا نہیں کر سکتا کہا کہ ایرانی عوام گزشتہ 40 سال سے افغانستان کے عوام کے ساتھ ہے اور ایران میں افغان مہاجرین کو کام کاج اور تعلیم کے مواقع حاصل ہیں۔

انہوں نے کہا کہ امریکہ علاقے میں ایران کے تعمیری کردار سے چشم پوشی نہیں کر سکتا اور عراق اور شام علاقے میں ایران کے مثبت کردار کی مثالیں ہیں۔

اس ملاقات میں افغانستان کے امور کے لئے اقوام متحدہ کی نمائندہ خصوصی نے افغانستان میں امن و امان کی بحالی کیلئے ایران کے مثبت کردار کی قدردانی کرتے ہوئے کہا کہ اقوام متحدہ بھی افغانستان میں امن و آشتی کیلئے سب سے تعاون چاہتا ہے۔